कच्छ। पाकिस्तान की सरहद से लगे गुजरात के कच्छ में प्रतिवर्ष आयोजित होने वाले ‘रणोत्सव’ की शुरुआत 25 दिसंबर से हो गई। क्रिसमस से न्यू ईयर तक के वैकेशन में बड़ी संख्या में सैलानी कच्छ पहुंच रहे हैं। इतना ही नहीं, पिछले चार दिनों में ही यहां डेढ़ साल सैलानियों की संख्या दर्ज की गई, जो एक रिकॉर्ड है।
‘कच्छ रणोत्सव’ 25 फरवरी तक चलेगा और अगर सैलानियों की संख्या इसी तरह बढ़ती रही तो इस साल का रणोत्सव पिछले सभी वर्षों के सारे रिकॉर्ड तोड़ देगा। पिछले वर्ष यहां 7 लाख देशी-विदेशी पर्यटकों की संख्या दर्ज की गई थी।
500 एसी व नॉन एसी तम्बुओं की व्यवस्था:
रणोत्सव के लिए धोरडो गांव में तैयार की गई टेंट सिटी में 500 एसी व नॉन एसी तम्बुओं की व्यवस्था की गई है। उनमें से 60 फीसदी तम्बुओं का आरक्षण भी हो गया है। इसके लिए दो महीने पहले से ही ऑनलाइन बुकिंग की सुविधा मुहैया करवाई गई थी।
फोटोग्राफी कॉम्पिटीशन भी:
दो महीने तक चलने वाले इस पर्यटन उत्सव में कच्छ के धोरडो गांव के पास चांदनी रात में सफेद रेगिस्तान के रण में ऊंट की सवारी एवं कच्छ की लोक-संस्कृति से जुड़े कार्यक्रमों का भी आयोजन किया जाता है। पर्यटन विभाग की एक अनोखी व्यवस्था में अब कच्छ के रण एवं सांस्कृतिक धरोहर की ऑनलाइन फोटोग्राफी कॉम्पिटीशन भी आयोजित किया जाता है, जिसमें विजेताओं को आकर्षक इनाम भी दिए जाते हैं।
अन्य दार्शनिक स्थल:
माडंवी के समुद्री किनारे पर खाड़ी महोत्सव, कच्छ की झांकी दर्शाने वाले थीम पवेलियन, काला डूंगर (काला पर्वत) का पर्यटन, भारत पाकिस्तान के अंतरराष्ट्रीय सीमा क्षेत्र की मुलाकात का रोमांचक अनुभव भी मिलेगा। रणोत्सव के एडवेंचर टूरिज्म के अन्तर्गत पावर हेन्ग ग्लाइडर, पैरामोटरिंग, पैरासेलिंग, डेजर्ट बाइकिंग जैसे साहसिक अनुभव के कार्यक्रमों की भी व्यवस्था की गई है।
आगे की स्लाइड्स में देखें, संबंधित फोटो:
hin_Deva hin_Deva bho_Deva hin_Deva kas_Deva hin_Deva mag_Deva hin_Deva hin_Deva